13.февруари, 2024

Архивски број: 04-140/1

Врз основа на член 22 и член 23 од Законот за работните односи (“Службен весник на Република Македонија“ бр.167/2015 – Пречистен текст, 27/16, 120/18, 110/19 и 267/20), член 5 став 1, член 6 став 1 и член 20-г од Законот за вработените во јавниот сектор (“Службен весник на Република Македонија“ бр.27/2014,199/2014,27/2016 и 35/2018), како и член 19 од Законот за стоковните резерви (“Службен весник на Република Македонија” бр. 84/08, 77/09, 24/11, 43/14 и 83/18) и Правилникот за систематизација на работните места бр. 04-392/1 од 14.04.2015 година, Правилникот за изменување на Правилникот за систематизација на работните места во Агенцијата за стоковни резерви бр:04-577/2 од 07.09.2016 година, бр:04-368/1 од 25.05.2017 година, бр:04-179/1 од 09.03.2018 година, бр:04-63/1 од 14.01.2019 година, бр:04-160/2 од 06.03.2019 година и 04-149/1 од 24.02.2023 година, Директорот на Агенцијата за стоковни резерви распишува:

**ЈАВЕН ОГЛАС бр.01/2024**

За вработување на 1 (еден) извршител - помошно-техничко лице во

Агенцијата за стоковни резерви

Агенцијата за стоковни резерви објавува јавен оглас за вработување на 1 (еден) извршител - помошно-техничко лице за следното работно место:

1. Шеф на возен парк - (Локација на работно место: Дирекција Скопје) 1 (еден) извршител.

Кандидатите што ќе се пријават на огласот треба да ги исполнуваат општите и посебните услови за вршење на работата предвидени во Правилникот за систематизација на работните места бр. 04-392/1 од 14.04.2015 година, Правилникот за изменување на Правилникот за систематизација на работните места во Агенцијата за стоковни резерви бр:04-577/2 од 07.09.2016 година, бр:04-368/1 од 25.05.2017 година, бр:04-179/1 од 09.03.2018 година, бр:04-63/1 од 14.01.2019 година, бр:04-160/2/1 од 06.03.2019 и 04-149/1 од 24.02.2023 година:

**Општи услови:**

- да е државјанин на Република Северна Македонија;

- активно да го користи македонскиот јазик;

- да е полнолетен;

- да има општа здравствена способност за работното место, и

- со правосилна судска пресуда да не му е изречена казна забрана на вршење професија, дејност или должност.

**Посебни услови:**

- Виша или средна стручна подготовка, IV/I - III/I, ВКВ или КВ,

- Работно искуство најмалку 2 години,

- Возачка дозвола за Б и Ц категорија – професионален возач,

- Способност за писмена комуникација.

**Работно време:**

Работните задачи работникот ќе ги извршува со полно работно време во траење од 40 часа неделно.

Работни денови: Понеделник-Петок

Паричен износ на основната нето плата изнесува 22.637,00 денари.

Заинтересираните кандидати се должни да поднесат пријава за вработување, како и докази за исполнување на општите и посебните услови во оригинал или заверени на нотар.

Пријавата за огласот може да се подигне од Архивата на Агенцијата за стоковни резерви или да се симне од веб странaта на Агенцијата - www.asr.gov.mk

Рокот за доставување на пријавите изнесува 15 (петнаесет) календарски дена од денот на објавувањето на огласот.

Условите наведени во јавниот оглас, кандидатите треба да ги исполнуваат во моментот на пријавувањето.

Заинтересираните кандидати пријавата можат да ја поднесат во писмена форма преку Архивата на Агенцијата за стоковни резерви или по пошта на адреса ул.Орце Николов 71 – Скопје, (со назнака за Јавен оглас бр.01/2024 и редниот број на работното место за кое аплицира).

По истекот на рокот за пријавување, изборот на кандидатите ќе се изврши во рокот определен во член 23 став 2 од Законот за работните односи.

Ненавремена, нецелосна и неуредно пополнета пријава нема да биде предмет на разгледување.

Кандидатот кој внел лажни податоци во пријавата се дисквалификува од натамошна постапка по овој оглас.

Постапката ќе ја спроведе Комисија формирана од страна на Директорот на Агенцијата за стоковни резерви.

Јавниот оглас ќе биде објавен на ВЕБ страната на Агенцијата за стоковни резерви и во најмалку два дневни весници од кои најмалку во по еден од весниците што се издаваат на македонски јазик и во весниците што се издаваат на јазикот што го зборуваат најмалку 20% од граѓаните кои зборуваат службен јазик различен од македонскиот јазик.

в.д. Директор

Реси Абдурахмани